Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Прилеп, со седиште на ул.,,Стеван Апостолоски“ број 17, Прилеп застапуван од ВД Директорот Зоран Малковски и со Записник ИП1 број 16-15 од 10.10.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Зоран Малковски, В.Д Директор на ЈУ Меѓуопштински центар за социјална работа Прилеп (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1.Центарот во постапката за остварување на право на гарантирана минимална помош, да решава врз основа на целосно пополнето барање, односно со потпис од подносителот на барањето, со внесени членови во домаќинството, со потпис од службеното лице кое го примило барањето и со потпис од стручниот работник на изјавата за согласност за употреба на лични податоци од страна на Центарот и согласност за откривање податоци за депозити во сите банки и штедилници, согласно член 261 став 1, член 263 од Законот за социјалната заштита и член 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

**Рокот за извршување на изречената инспекциска мерка изнесува 30 дена од приемот на решението и постојано.**

 2. Центарот, по службена должност повремено, а најмалку еднаш годишно да врши преиспитување на постоењето на фактите и условите за користење на правото на гарантирана минимална помош, односно да врши непосреден увид во домаќинството за да утврди дали тоа сеуште живее на посочената адреса, дали сеуште е во социјален ризик и дали и понатаму ги исполнува условите за користење на правото, согласно со член 273 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

 3. Центарот, да го преиспита предметот на корисникот Р.У. со решение број 090-9088 од 10.11.2023 година, како и предметите на останатите корисници на правото на гарантирана минимална помош, во однос на тоа дали висината на правото е утврдена правилно врз основа на бројот на членовите во домаќинството и во зависност од утврдената фактичка состојба, ако за тоа има потреба да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис согласно член 29 став 5 од Законот за социјалната заштита и член 4 став 1 точка 24 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

 Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 90 дена од приемот на решението.**

 4. Во случај кога ќе настанат промени во материјалната состојба во домаќинството, врз основа на добиени податоци за остварени приходи од надлежните институции, Центарот правилно да ја утврдува материјалната состојба и соодветно на тоа да го определи периодот во кој на домаќинството треба да му се исплаќа правото на гарантирана минимална помош во намален износ заради остварени приходи, согласно член 28 став 3 од Законот и член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот да ги преиспита донесените решенија: УП1 број 090-9088 од 10.11.2023 година на Р.У., УП1 број 0906-8805 од 22.09.2023 година на К. А., Уп1 број 0906-7181/23 од 17.05.2023 година на Ф. П. и да донесе нови соодветни решенија,  со кои ќе ги замени претходните решенија доколку се донесени во спротивност со закон или друг пропис.

 Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

 5. Центарот, да го преиспита предметот на корисникот М. Н. со решение број 0906-3661-23 од 31.07.2023 година, како и предметите на останатите корисници на правото на гарантирана минимална помош, во однос на тоа дали се намалува висината на правото во исплатата, или само се внесува просечниот приход во образложението на решението, врз основа на добиени податоци за остварени приходи од надлежните институции и во зависност од утврдената фактичка состојба, ако за тоа има потреба да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис, согласно член 28, член 338 став 1 алинеја 2 од Законот и член 3 став 1 точка 1 и точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

 Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

 6. Центарот, да го преиспита предметот на корисникот со решение УП1 бр.0906-800/24 од 29.01.2024 година на А. Ф., по настаната промена на материјалната состојба во домаќинството заради остварени приходи по основ на добивки од игри на среќа во износ од 12.354,00 денари за период од 01.12.2023 - 30.12.2023 година и при преиспитувањето целосно и правилно да ја утврди фактичката состојба во однос на периодот во кој треба да изврши поврат на неосновано одбиените средства во исплата на корисникот и да ја врати висината на утврдената гарантирана минимална помош на домаќинството, согласно член 28 и 31 став 1 од Законот, член 3 став 1 точка 10 и член 7 став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

**Рокот за извршување на изречената инспекциска мерка изнесува 30 дена од приемот на решението.**

 7. Центарот, во предметот на Е. А., по донесеното решение за престанок на правото на гарантирана минимална помош со број 0801-9214/24 од 28.05.2024 година со примена од 01.05.2024 година, врз основа на добиени податоци од МВР за поседување на регистрирано моторно возило на член во домаќинството Р.А. од 25.03.2024 година до 25.03.2025 година, да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

 8. Центарот, во предметот на корисникот со решение број 0907-8832/23-3 од 25.08.2024 година на Р. Ѓ., целосно и правилно да ја утврди имотната состојба по настаната промена во домаќинството во однос на поседување на регистрирано моторно возило за период од 22.04.2024 година до 22.04.2025 година на носителот на правото. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 30, став 2, член 40 став 1 алинеја 1 и 2 и став 2 од Законот, член 3 став 1 точка 23, член 5 став 1 точка 4, став 2 и член 7 став 1 точка 12 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Соодветно на донесеното нови решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

9. Центарот на корисниците на правото на гарантирана минимална помош Р. У. со решение број 090-9088 од 10.11.2023 година, З.И. со решение број 0906-6614/24-1 од 19.09.2024 година, како и на останатите корисници - лица со навршени 65 години возраст кои можат да обезбедат издржување по друг основа, а се работно неспособни, да им признае право на социјална сигурност за старите лица, согласно член 33 став 1 алинеја 4 и член 374 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

10. Центарот во предметот на С. Ќ.-носител на правото, да го преиспита донесеното решение Уп1 бр.0906-4922/24/23 од 18.09.2024 година и при преиспитувањето целосно и правилно да ја утврди фактичката состојба во однос на тоа дали корисникот на правото/членот на домаќинството Џ.Ќ.има забрана поради нередовно пријавување во надлежниот центар за вработување - АВРМ до ден 05.09.2024 година, согласно член 34 и член 40 став 1 алинеја 3 и став 2 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението.**

 11. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Прилеп, со седиште на ул.,,Стеван Апостолоски“ број 17, Прилеп застапуван од В.Д Директорот Зоран Малковски и состави Записник ИП1 број 16-15 од 10.10.2024 година, во кој се констатирани недостатоци и неправилности во постапувањето на Центарот во постапката за остварување и користење на правото на гарантирана минимална помош.

Врз основа на изнесеното се одлучи како во диспозитивот на ова решение.

 Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика,демографија и млади под ИП1 број 16-15 од 18.10.2024 година.

 **Инспектори за социјална заштита:**

 **Виш инспектор, Никола Димитровски**

 **Инспектор, Мијалче Стојанов**